
Nagyáramú szabályozás VEE környezetben

Dolgozatom témája egy nagyáramú transzformátor kimeneti áramának szabályozása. Erre a tesztelendő gyorskioldású olvadóbiztosítók üzemi paramétereinek méréséhez van szükség. A biztosító a teszt folyamán folyamatosan melegszik. Ennek következtében a belső ellenállása nő, viszont a kimeneti feszültsége a transzformátor működéséből adódóan állandó marad. Ohm törvénye alapján a kimeneti áram folyamatosan csökken. Mivel a biztosítónak adott tesztáramon mérik az üzemi paramétereit, többek között hőmérsékleteket, feszültséget, áramot, teljesítményt, létre kellett hozni egy szabályozási kört, amivel a kimeneti áramot szabályozni lehet.
Szükség van egy programra, amely állandó értéken tartja a kimeneti áramot, képes a transzformátor távoli vezérlésére, szabályozására. Méri, kijelzi, lementi, valamint kiszámolja a szükséges paramétereket. Ezzel a programmal az olvadóbiztosító stabil állapotának az elérése a cél.
Bemutatásra kerül az elkészített mérőszoftver, a vezérlés és szabályozás egyaránt, valamint az általam futtatott tesztek eredményei. A program kész, ezt használják a biztosítók teszteléséhez, de folyamatos fejlesztés alatt állnak a mérnöki munka megkönnyítése érdekében.



